PRANDA คาดปีนี้พลิกเป็นกำไร ตั้งเป้ารายได้โต 20% หลังส่งออกโตหนุน
PRANDA คาดปีนี้พลิกเป็นกำไรจากปีก่อนขาดทุนราว 280 ลบ. ตั้งเป้ารายได้โต 20% หลังส่งออกโตหนุน
20 เม.ย. 2560

บริษัท แพรนด้า จิวเวลรี่ จำกัด (มหาชน) หรือ PRANDA คาดปีนี้พลิกกลับเป็นกำไรจากปีก่อนขาดทุนราว 280 ล้านบาท ขณะที่ตั้งเป้ารายได้ปีนี้โต 20% จากส่งออกโตหนุน และยอดขายในประเทศขยายตัว โดยวางงบลงทุน 10 ล้านบาทใช้ขยาย shop กระจายสินค้าเพิ่ม 7 สาขา จากเดิม 70 สาขา
สำหรับแนวโน้มผลประกอบการในช่วงไตรมาส 1/60 ที่ผ่านมา ขยายตัวดีกว่าช่วงเดียวกันปีก่อนจากคำสั่งื้อเพิ่มขึ้นโดยเฉพาะในสหรัฐฯ-ยุโรป นอกจากนี้ บริษัทยังอยู่ระหว่างเจรจาพันธมิตรรับงานผลิต OEM ให้แบรนด์ยุโรป-สหรัฐฯ 3 ราย คาดได้ข้อสรุปภายในปีนี้